अमरीकी प्रांत कोलोराडो जा रहे विमान को ख़राब मौसम के कारणों दो घंटे तक वायोमिंग की हवाईपट्टी पर उड़ान भरने के लिए इंतज़ार करना पड़ा.ब्रैडनर ने 50 से ज़्यादा पिज़्ज़ा मंगाए. उन्होंने बराबर संख्या में चीज़ पिज़्ज़ा और पेपरॉनी पिज़्ज़ा मंगाए थे.जब पायलट ने लाउडस्पीकर पर पिज़्ज़ा पहुँचने की घोषणा की तो सभी यात्रियों ने तालियाँ बजाईं.पायलट ने बीबीसी रेडियो-5 को बताया कि उन्होंने पिज़्ज़ा की क़ीमत अपनी जेब से चुकाई. उन्होंने कहा, “हालांकि एयरलाइन कंपनी के अध्यक्ष ने फ़ोन पर उन्हें पैसे वापस देना की बात कही है.”ब्रैडनर ने कहा कि वो कोई हीरो नहीं हैं वो तो केवल इतना चाहते थे कि उनके यात्री विमान से ‘चेहरे पर मुस्कान लिए’ जाएँ.वाशिंगटन डीसी से कोलोराडो की राजधानी डेनेवर जा रहे फ्रंटियर एयरलाइन के इस विमान में 160 यात्री थे. विमान अंततः कोलोराडो पहुँच गया.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)